Jefferson Pérez

Jefferson Leonardo Pérez Quezada () er ein ecuadoriansk tidlegare kappgjengar frå Cuenca som vart olympisk meister på 20 km i 1996, sidan vart han 2003-07 trefaldig verdsmeister på distansen.

Aktiv
Pérez vann 20 kilometer kappgang i Panamerika-leikane 1995 på tida 1.22.53. Året etter vart han den yngste olympiske gullvinnaren i kappgang då han under sommarleikane 1996 i Atlanta vann 20-kilometeren framom Ilja Markov frå Russland og med Bernardo Segura frå Mexico på bronseplass. Dermed tok Pérez Ecuadors fyrste olympisk gullmedalje nokon gong. Etter triumfen gjekk og jogga han den 459 kilometer lange vegen frå hovudstaden Quito til heimbyen Cuenca.

I 1999-sesongen vart Pérez nummer tre på 20 km i Panamerika-leikane i Winnipeg og nummer to i verdsmeisterskapen i Sevilla. Fire år seinare gjekk han til topps på distansen både ved Panamerika-leikane og i verdsmeisterskapen. I VM-tevlinga i Paris sette han livsrekord på distansen med tida 1.17.21. Pérez forsvarte VM-tittelen i Helsinki i 2005, og på ny i Osaka i 2007. I alle desse tre meisterskapane viste han spanjolen Francisco Javier Fernández til sølvplass. Nokre veker før Friidretts-VM 2007 hadde Pérez sikra seg i Rio de Janeiro sin tredje triumf i Panamerika-leikane. Han avslutta tida som aktiv kappgjengar med å vinne sølvmedaljen på 20 km under dei olympiske leikane 2008 i Beijing.

Medaljar og plasseringar i internasjonale meisterskap
OL 1992 i Barcelona: Braut 20 km
VM 1995 i Göteborg: Nr 20 på 20 km – 1.34.20
OL 1996 i Atlanta: Gullmedalje – 1.20.07, framom Ilja Markov (1.20.16)
VM 1997 i Aten: Nr 14 på 20 km – 1.24.46
VM 1999 i Sevilla: Sølvmedalje på 20 km – 1.24.19, bakom Ilja Markov (1.23.34)
OL 2000 i Sydney: Nr 4 på 20 km – 1.20.18
VM 2001 i Edmonton: Nr 8 på 20 km – 1.22.20
VM 2003 i Paris:  Gullmedalje – 1.17.21, framom Francisco Javier Fernández (1.18.00)
OL 2004 i Aten: Nr 4 på 20 km – 1.20.38 og nr 12 på 50 km – 3.53,04
VM 2005 i Helsinki: Gullmedalje – 1.18.35, framom Francisco Javier Fernández (1.19.36)
VM 2007 i Osaka: Gullmedalje – 1.22.20, framom Francisco Javier Fernández (1.22.40)
OL 2008 i Beijing:  Sølvmedalje på 20 km – 1.19.15, bakom Valerij Bortsjin (1.19.01)

Kjelder
Denne artikkelen bygger på «Jefferson Pérez» frå ,  den 30. mai 2019.  



Kategori:Ecuadorianske friidrettsutøvarar
Kategori:Kappgjengarar
Kategori:Olympiske meistrar for Ecuador
Kategori:Olympiske sølvmedaljevinnarar for Ecuador
Kategori:Ecuadorianske deltakarar under sommar-OL 1992
Kategori:Friidrettsutøvarar under sommar-OL 1992
Kategori:Medaljevinnarar under sommar-OL 1996
Kategori:Ecuadorianske deltakarar under sommar-OL 1996
Kategori:Friidrettsutøvarar under sommar-OL 1996
Kategori:Ecuadorianske deltakarar under sommar-OL 2000
Kategori:Friidrettsutøvarar under sommar-OL 2000
Kategori:Ecuadorianske deltakarar under sommar-OL 2004
Kategori:Friidrettsutøvarar under sommar-OL 2004
Kategori:Medaljevinnarar under sommar-OL 2008
Kategori:Ecuadorianske deltakarar under sommar-OL 2008
Kategori:Friidrettsutøvarar under sommar-OL 2008